Vladimir Putin O‘zbekistonga rasmiy tashrif bilan keladi

10-dekabr kuni Rossiya prezidenti Vladimir Putin Islom Karimov taklifi bilan O‘zbekistonga rasmiy tashrif bilan keladi. Bu haqda Rossiya prezidenti matbuot xizmati xabar bermoqda.

Muzokaralar chog‘ida Rossiya-O‘zbekiston strategik sherikligining bosh masalalari, jumladan savdo-investitsiyaviy va madaniy-gumanitar sohalardagi sheriklik masalalari muhokama qilinishi kutilmoqda.
Shuningdek mintaqaviy xavfsizlikka oid dolzarb muammolar, shu jumladan Afg‘onistondagi vaziyat yuzasidan fikr almashinishi ko‘zda tutilgan.
Muzokaralar yakunlari bo‘yicha qator ikki tomonlama hujjatlar imzolanishi rejalashtirilgan.